Kuusnõmme kihid
Kuusnõmme kihid (inglise keeles Kuusnõmme Beds) on siluri ajastu Rootsiküla lademe Rootsiküla kihistu kihid. Neid hakkas esimesena eristama 1970. aastal Rein Einasto. Kihtide stratotüüp on nüüdseks hävinud Kuusnõmme metsa serval asunud tehislik süvend, nende neostratotüüp on pärit Kipi puuraugust, kus kihid esinevad 38.3..42.2 meetril. Kihid on nime saanud Kuusnõmme poolsaarelt. Kihtidel lasuvad Vesiku kihid, nende all lamavad aga Viita kihid. Kuusnõmme kihid koosnevad alumises osas koralle sisaldavast lubjakivist, ülemises osas aga mustrilisest dolomiidist.